ഡെല്റ്റ ഭീതി വര്ക്ക് ഫ്രം ഹോം നീട്ടി ഗൂഗ്ള്, ഓഫീസില് പ്രവേശനം വാക്സിനെടുത്തവര്ക്ക് മാത്രം കോവിഡ് മഹാമാരിയുടെ തുടക്കത്തില് തന്നെ ലോകവ്യാപകമായി തങ്ങളുടെ ജീവനക്കാര്ക്ക് ഗൂഗ്ള് വര്ക് ഫ്രം ഹോം എര്പ്പെടുത്തിയിരുന്നു. എന്നാല്, കോവിഡ് മൂന്നാം തരംഗത്തിെന്റ ഭീതി നിലനില്ക്കവേ, ഇപ്പോള് വര്ക് ഫ്രം ഹോം പദ്ധതി നീട്ടിയിരിക്കുകയാണ് ഗൂഗ്ള്.സി.ഇ.ഒ സുന്ദര് പിച്ചൈയാണ് ഇക്കാര്യം അറിയിച്ചത്. ഒക്ടോബര് 18 വരെ ആഗോളതലത്തില് തങ്ങളുടെ വര്ക് ഫ്രം ഹോം പോളിസി നീട്ടുകയാണെന്ന് അദ്ദേഹം ജീവനക്കാര്ക്ക് ഇമെയില് മുഖേന അയച്ച മെമ്മോയില് പറഞ്ഞു. ഗൂഗ്ള് ജീവനക്കാരില് പലരുടെയും ചുറ്റുപാടുകളില് ഡെല്റ്റ വകഭേദം കാരണമുള്ള കോവിഡ് കേസുകള് വര്ധിക്കുന്നത് ശ്രദ്ധയില്പെട്ടിട്ടുണ്ടെന്നും അദ്ദേഹം ചൂണ്ടിക്കാട്ടി.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂവര്ക്ക് ഫ്രം ഹോം വര്ഷാവസാനം വരെ നീട്ടാനായി അപേക്ഷിക്കാന് പ്രത്യേക സാഹചര്യങ്ങളുള്ള ജീവനക്കാരെ അനുവദിക്കുമെന്നും അറിയിച്ചിട്ടുണ്ട്. അത്യാവശ്യക്കാര്ക്ക് ശമ്ബളമടക്കമുള്ള മെഡിക്കല് ലീവ് നീട്ടിക്കൊടുക്കുകയാണെന്നും പിച്ചൈ വ്യക്തമാക്കി.അതോടൊപ്പം ഗൂഗ്ള് ക്യാമ്ബസില് വന്ന് ജോലി ചെയ്യുന്നവര് നിര്ബന്ധമായും കോവിഡ് വാക്സിനെടുത്തിരിക്കണമെന്നും അദ്ദേഹം നിര്ദേശിച്ചു. തുടക്കത്തില് അമേരിക്കയിലെ ഗൂഗ്ള് ക്യാമ്ബസുകളില് മാത്രമാണ് ഇൗ നയം നടപ്പിലാക്കുന്നത്. അമേരിക്കയില് വാക്സിന് വ്യാപകമായി ലഭ്യമാകുന്ന സാഹചര്യത്തിലാണിത്. പ്രാദേശികമായ സാഹചര്യങ്ങളും നിയന്ത്രണങ്ങളും അടിസ്ഥാനമാക്കി ഇൗ നയം നടപ്പാക്കുന്നത് വ്യത്യാസപ്പെടുമെന്ന് സുന്ദര് പിച്ചൈ അറിയിച്ചു. ആരോഗ്യപരവും മെഡിക്കല് കാരണങ്ങള് കൊണ്ടും പ്രതിരോധ കുത്തിവയ്പ്പ് നടത്താന് കഴിയാത്തവര്ക്കും ഇളവുണ്ടാകുമെന്ന് അദ്ദേഹം വ്യക്തമാക്കിയിട്ടുണ്ട്.